Journal of Historical Review

Պատմության վերանայման ամսագիր (անգլ.՝ Journal of Historical Review), չգրախոսվող պատմական ամսագիր։ Հիմնադրվել է նեոնացիստ Ուիլլիս Կարտոյի կողմից։
Ամսագրում հրատարակվող հոդվածների թեմատիկան հիմնականում վերաբերում է Գերմանիայի պատմությանը նացիոնալ-սոցիալիստական, Երկրորդ համաշխարհային պատերազմի, Հոլոքոստի ժամանակաշրջանում, թեև հոդվածների մի մասը նվիրված է պատմության ավելի վաղ շրջաններին։ Հիմնական թեման Հոլոքոստի ժխտումն է։


== Պատմության ==
Ամսագիրն սկսել է լույս տեսնել 1980 թվականի գարնանը որպես եռամսյա հրատարակություն։ Հրատարակվել է 1980 թվականից մինչև 1986 թվականը, տպագրությունը դադարեցվել է 1987 թվականին, ապա շարունակվել մինչև 2002 թվականը։ Լույս է տեսել ԱՄՆ Կալիֆոռնիա նահանգի Տորանս քաղաքում Պատմության վերանայման ինստիտուտի կողմից։ 2002 թվականից ինստիտուտն իր նյութերը տարածում է իր պաշտոնական կայքի ու էլեկտրոնային փոստի միջոցով։ Ամսագրի հրատարակումը ներկայում դադարեցված է։ Սակայն նախկինում տպագրված համարները շարունակում են տարածվել ու վաճառվել ամսագրի հետ կապված Noontide Press հրատարակչության կողմից։


== Քննադատություն ==
Ամսագիրը քննադատողները, այդ թվում Անտիդիֆամացիոն լիգան, Հոլոքոստի ու եղեռնի ուսումնասիրման դանիական կենտրոնը, Ազգային անվտանգության գործակալության պատմաբան Ռոբերտ Հանյոկը ամսագրին մեղադրել են կեղծ գիտականության մեջ։ Երբ Նոամ Չոմսկին պաշտպանել է Ռոբեր Ֆորիսոնին, ով հոդվածներ էր գրում Պատմության վերանայման անսագրի համար, դա հանգեցրել է վեճերի, թեև Չոմսկին պնդել է, որ ինքը պաշտպանում է Ֆորիսոնի խոսքի ազատության իրավունքը, այլ ոչ թե նրա հոդվածներում պարունակվող ինչ-որ կոնկրետ պահանջներ։
Ամերիկյան պատմաբանների կազմակերպության (անգլ.՝ Organization of American Historians) հանձնաժողովի կողմից քննվել է ամսագրի բովանդակությունը և եզրակացվել, այն «ոչ այլ ինչ է, եթե ոչ գիտականության դիմակահանդես»։ Չնայած ամսագիրը բնորոշվում է որպես պատմական գիտական հրատարակություն, Ամերիկյան պատմաբանների կազմակերպությունը հրաժարվել է այն ներառել մատենագրական ժողովածուներում, որովհետև Հոլոքոստի ժխտումը գիտական աշխարհում համարվում է լուսանցանշումային տեսություն և քաղաքական պրոպագանդա։
Պատմաբան Ջոնաթան Պետրոպուլոսը The History Teacher գիտական ամսագրում տպագրված իր հոդվածում Journal of Historical Review-ն գնահատել է որպես ռասիստական ու հակասեմական. «[ամսագիրը] զարմացնում է ռասիզմով ու հակասեմականությամբ. «Ամերիկյան չկայացած ռասայական քաղաքականության» մասին հոդվածներն ու հակաիսրայելական նյութերն ուղեկցվում են գազային խցիկների մասին նյութերով... Նրանք ակնհայտորեն գործ չունեն, նրանք շարունակողն են ռևիզիոնիստական ավանդույթների և պիտի հիշատակվեն որպես «Հոլոքոստը ժխտողներ»: Ամսագրին նման գնահատական է տվել նաև ամերիկյան Southern Poverty Law Center իրավապաշտպանական կազմակերպությունը։
Ռուս պատմաբաններ Իգոր Ռիժկովն ու Մարիա Բորոդինան նշում են, որ Պատմության վերանայման ինստիտուտի կողմից «Պատմության վերանայման ամսագրի» հրատարակումը «թույլ է տվել ոչ միայն համախմբել ժխտողներին մեկ շարժման մեջ, այլև նրանց գործունեությանը տալ կեղծ գիտականության ձև»։


== Ծանոթագրություններ ==


== Գրականություն ==
Рыжов И. В., Бородина М. Ю. Проблема отрицания Холокоста: история, особенности и современные тенденции // Вестник Нижегородского университета имени Н. И. Лобачевского. — Н. Новгород: ННГУ имени Н. И. Лобачевского, 2015. — № 3. — С. 97–102. — ISSN 1993-1778.
Petropoulos J. Confronting the "Holocaust as Hoax" Phenomenon as Teachers(անգլ.) // The History Teacher : journal. — 1995. — Т. 28. — № 4. — С. 523—539. — ISSN 0018-2745. — 
Berlet C.; Lyons M. N. (2000)։ Right-wing Populism in America: Too Close for Comfort(անգլ.)։ Guilford Press։ ISBN 1-57230-562-2 
Blee, Kathleen M. Inside Organized Racism: Women in the Hate Movement(անգլ.). — University of California Press, 2003. — 272 p. — ISBN 0520240553
Hanyok Robert J. (2005)։ Eavesdropping on Hell: Historical Guide to Western Communications Intelligence and the Holocaust, 1939-1945(անգլ.) (PDF)։ Fort Meade, Maryland: Center for Cryptologic History:National Security Agency  
Morris, Lydia Rights: Sociological Perspectives(անգլ.). — Routledge (UK), 2006. — 288 p. — ISBN 0415355222


== Արտաքին հղումներ ==
Ինստիտուտի պաշտոնական կայքը
1986-2002 թվականներին հրատարակված բոլոր համարների բովանդակությունները
Institute for Historical Review,